kardosdrur/scandi-wiki huggingface dataset:
Ronneby

Ronneby er en svensk by i Blekinge beliggende ved Ronnebyån. Den er hovedby i Ronneby kommun.

Etymologi 
 
Blandt tidligere danske måder at skrive navnet på kan nævnes: Rønneby eller Rundeby.

Historie 
De ældste stadsprivilegier er fra 1387, genudstedt i 1882. Med freden i Roskilde i 1658 blev Blekinge svensk, og svenskerne anlagde en flådebase i Karlskrona. I denne forbindelse blev Ronnebys stadsprivilegier trukket tilbage for at få Ronnebyborgerne til at flytte til Karlskrona. Sagnet siger, at kongen beordrede alle vinduer og døre beslaglagt, og at de, der gik med til at flytte til Karlskrona, fik deres vinduer og døre udleveret igen.

Heliga Kors-kirken blev opført i 1100-tallet og var et centralt sted under blodbadet i Ronneby den 4. september 1564. I 1495 sank det danske orlogsskib Gribshunden ud for Ronneby, da kong Hans af Danmark var på vej til Kalmar med flåden. Store dele af byen nedbrændte i 1864.

Ronneby i dag

Venskabsbyer 
  Aakirkeby, Danmark

Referencer
Herskerringen

Herskerringen, Isildurs bane, Den Ene Ring eller blot Ringen er en fiktiv genstand fra J.R.R. Tolkiens bøger Ringenes Herre og Hobbitten. Den er skabt af mørkets fyrste Sauron. 

Sammen med en elversmed skabte Sauron 19 magiske ringe og gav ni til menneskene, syv til dværgene og tre til elverne. I al hemmelighed smedede han selv en ring med større magt end de andre og lagde en del af sin livskraft i den. Den ring blev skabt i Dommedagsbjerget og kunne kun blive ødelagt der. Han prøvede derefter med ringens magt at styre bærerne af de andre ringe. Menneskene blev frivilligt hans tjenere Názgul. Men dværgene var stædige og ville ikke lade sig styre og elverne gemte deres ringe væk. Sauron brugte derefter den styrke han fik fra ringen til at prøve at overtage verden med magt. Men til sidst blev han besejret af Isildur. Isildur tog ringen og bar den. Men år senere, da Isildur blev overfaldet af orker, forrådte ringen ham og han blev dræbt. Ringen blev skjult på bunden af en flod. Hobbitten Sméagol fandt mange år senere ringen. Ringen forvandlede ham langsomt til væsnet Gollum. Mange år senere forrådte ringen også Gollum og den blev fundet af Bilbo Sækker. Ringen gik i arv til Bilbos nevø Frodo Sækker. Troldmanden Gandalf fandt ud af hvor ringen kom fra. Og det blev besluttet af et råd at ringen skulle ødelægges. Frodo påtog sig denne opgave og efter en lang rejse lykkedes det til sidst. Sauron døde med ringen og hele hans rige blev udslettet.

Evner 
Ringen kan gøre sin bærer usynlig, hvis den tages på. Ringen gør dog sine bærere afhængige af den, og de bliver langsomt til skygger af sig selv. Ringen lader til at have sin egen vilje og prøver ved enhver lejlighed at komme tilbage til sin herre. Samtidig drages Názgul og Saurons øje af den, og de kan se bæreren af ringen, selv om han har den på.

Inskription 
Herskerringen har en inskription der kun kommer til syne ved opvarmning. Gandalf viser denne til Frodo hjemme i Sækkedyb kort efter at Frodo har fået ringen efter Bilbo. Inskriptionen lyder:

   Én ring er over dem alle
   Én ring kan finde dem alle
   Én ring kan bringe dem alle
   og i mørket lænke dem alle

Bærere af Herskerringen 
Følgende syv personer når at være bærere af ringen i kortere eller længere perioder:
 Sauron
 Isildur
 Déagol
 Sméagol
 Bilbo Sækker
 Frodo Sækker
 Samvis Gammegod

Eksterne henvisninger

Se også 
 Magtens ringe

Ringenes Herre
Magiske objekter
Ansgarkirken

Ansgarkirken er kirken i Hedehusene Sogn. Den ligger tæt ved Hedehusene Station i Høje-Taastrup Kommune i en satellitby til Hovedstadsområdet.

Skib og apsis blev opført i 1921 ved arkitekt Fredrik Appel. 1940 fik kirken tilføjet et tårn med blændingsprydede gavle. Ved kirken er opstillet en runesten, Kallerupstenen, som blev fundet i 1827 på en mark i Kallerup. På stenen står: "Hornbores, Svides æts sten." Skriften menes at stamme fra tidlig vikingetid omkring 800.

Kirkerummet var oprindelig ret enkelt udsmykket med en alterbordsforside, der havde tomme felter. På alterbordet stod et krucifiks, skåret 1930 af Hjalte Skovgaard (kunstnerslægten Skovgaard); det opbevares nu i kælderlokalerne. I 1980 blev apsiden udsmykket af Niels Winkel, motivet er påskemorgen. I 2004 gennemgik kirken en større renovering ved arkitektgruppen Nova 5. De oprindelige små vinduer blev udskiftet med større glaspartier, der har fået en struktur med matterede felter. I forbindelse med renoveringen har man opbygget et nyt alter. Desuden er stoleværket blevet udskiftet med løse stole i flere farver. I 2006 har kunsthåndværkeren Thea Bjerg udført nye messehagler til kirken.

Under anden verdenskrig opbevarede den lokale modstandsbevægelse våben på Ansgarkirkens loft.

Galleri

Referencer

Eksterne kilder og henvisninger 

 Ansgarkirken  hos NordensKirker.dk
 Ansgarkirken hos KortTilKirken.dk

Kirker i Høje-Taastrup Kommune
Kirker i Helsingør Stift
Kirker i Københavns Amt
Karlshamn

Karlshamn er en by i Blekinge i Sverige med  indbyggere. Den er beliggende, hvor Mieån løber ud i Østersøen, og har en af Sveriges vigtigste, dybeste og største havne.

Historie 

Karlshamn var indtil Første Karl Gustav-krig en dansk havneby ved navn Bodekull (dengang som Bokuld). Efter den endelige sejr i svenskekrigene kunne Kong Karl X Gustav anlægge en købstad på stedet på grund af beliggenheden ved Østersøen samt den lille ø Frisholmen i havneindløbet, der siden blev kastel og fungerede som forsvarsværk. I 1664 fik byen stadsprivilegier og i 1666 tog den navn efter sin grundlægger. Byen voksede frem delvist i skyggen af Karlskrona.

I 1800-tallet blev der bygget to jernbaner til byen, Blekingebanen og Karlshamn-Ryd-Vislanda-banen, som var en smalsporet (1067 mm) bane. Også den førstnævnte bane var smalsporet, men blev i 1950'erne ombygget til en bane med normal sporvidde. Ved samme lejlighed blev jernbanestationen flyttet til udkanten af centrum, på en plads der var sprængt ind i Pengaberget.

Henvisninger 

 
Havnebyer
Simpson

Simpson kan henvise til forskellige artikler:

 Simpsons regel – matematisk funktion.
 Robert Simpson (komponist) – engelsk komponist.
 Thomas Simpson (matematiker) – engelsk matematiker, blandt andet udviklet Simpsons-regel.
 Saffir-Simpson-skalaen – en skala til at inddele orkaner i grupper efter deres styrke.
 The Simpsons – amerikansk tv-serie.
Simpsons regel

Simpsons regel, opkaldt efter den engelske matematiker Thomas Simpson, er en metode i numerisk analyse til at udregne cirkaværdien af et bestemt integrale.

Oversigt 

For et interval  af funktionen f som i en vis forstand er "glat", det vil sige uden store udsving eller udefinerede punkter, kan generelt bruges følgende formel til tilnærmet beregning af integralet :

Ideen bag denne formel er at erstatte den egentlige funktion i et interval med en parabelbue der har samme endepunkter og samme midtpunkt som intervallet, og da udregne integralet af denne parabel i stedet. Dette er illustreret i tegningen til højre.

Fejlen ved approximation af et integral med denne metode er lig

hvor c er et tal i intervallet .

Er funktionen imidlertid ikke glat over intervallet, for eksempel fordi den har store udsving eller ikke er defineret i et eller flere punkter, giver ovenstående metode ofte dårlige resultater. I sådanne tilfælde kan bruges den mere generelle version af Simpsons regel, givet ved formlen

Her er er intervallet  opdelt i n lige store delintervaller hvor n er et lige tal. Desuden er  for  og . Specielt er  og . Ideen er altså at opdele intervallet i mindre delintervaller og bruge Simpsons metode på hvert delinterval, og så summere over resultaterne.

Ovenstående formel kan også skrives, uden brug af summationstegn, som følger:

Fejlen ved denne metode er lig

hvor h er længden af delintervallerne, givet ved , og c er et tal i intervallet .

Simpsons regel giver præcise værdier for integraler af polynomier af tredje grad og derunder. Dette er en smule overraskende da Simpsons regel baserer sig på på approksimation med andengradspolynomier, men skyldes at der i formlen for fejlen indgår den fjerde afledede af f som for et polynomie af tredje grad eller derunder er lig nul, og fejlen bliver således tilsvarende altid lig nul.

Alternative, udvidede versioner 

Simpsons regel som den er beskrevet ovenfor opdeler intervallet i delintervaller af lige stor størrelse. Det kan dog somme tider være praktisk at opdele i delintervaller af forskellig størrelser og fokusere på områder hvor funktionen er problematisk. Dette giver anledning til Simpsons adaptive metode, som blev fremsat af William M. McKeeman i 1962.

Den herover beskrevne metode er desuden baseret på disjunkte delintervaller. Opdeles i stedet i overlappende delintervaller, kan anvendes formlen

Noter

Kilder/henvisninger 

 
 
 

Matematiske sætninger
Funktioner
Numerisk integration
Bygland

Bygland er en kommune i Agder fylke i Norge. Den grænser i nord til Valle, i øst til Fyresdal og Åmli, i syd til Froland og Evje og Hornnes, og i vest til Åseral, Kvinesdal og Sirdal.

Bygland er også navnet på byen som er kommunecenter i Bygland kommune. Det ligger ved riksvei 9. Kommunens våben forestiller en los, på grund af kommunens forekomster af kattedyret, som der også drives jagt på.

Bygland er i udstrækning den næststørste kommune det tidligere  Aust-Agder fylke, men kommunen har kun ca. 750 ha jordbrugsareal og 25.000 ha produktiv skov, mens resten, omkring 80% af kommunens totalareal udgøres af naturområder. Størstedelen af kommunen ligger over 700 moh., dvs over trægrænsen. De laveste områder ligger langs Byglandsfjorden og Otra ca. 200 moh. Det højeste punkt er Røynelifjellet på 1.162 m.

Kommunens bebyggelser strækker sig i hovedsagen over en strækning på 60 km i Setesdalen fra kommunegrænsen til Evje og Hornnes i syd til Valle kommune i nord.

Byer 
Ud over kommunecenteret Bygland, er Byglandsfjord og Ose vigtige. Byglandsfjord har de største virksomheder og alle almindelige servicefunktioner for indbyggerne i den sydlige del af kommunen. Ose har tilsvarende betydning for nordlige del.

Setesdalsbanen var en smalsporet damp-jernbane som gik mellem Grovane i Vennesla og Byglandsfjord. Videre transport op i Setesdalen gik med dampbådene Bjoren og Dølen til Ose. Stationsbygningen i Byglandsfjord er blevet fredet, og huser nu en filial av kommunens bibliotek.

Eksterne henvisninger 

 Bygland fra snl.no
 Dampbåden Bjoren

 
Kommuner i Agder
Kommuner i det tidligere Aust-Agder fylke
Setesdal
Olofström

Olofström er en svensk by i Blekinge. Bebyggelsen er ung, men er vokset omkring et jernværk anlagt i 1735. Byens største virksomhed er personbilfabrikken Volvos afdeling kaldet Volvo Car Body Components.

Eksterne henvisninger
Saffir

Saffir kan henvise til forskellige artikler:

Saffir-Simpson-skalaen – en skala til at inddele orkaner i grupper efter deres styrke.
Saffir (videospil-udvikler) – udvikler af videospil på kontrakt.
Saffire (musikgruppe) – australsk guitar-kvartet.
Herbert S. Saffir – amerikansk ingeniør og opfinder.
Sölvesborg

Sölvesborg () er en svensk by i Blekinge mellem Ryssberget og en bugt i Østvesan. Byen blev grundlagt i middelalderen på vejen mellem de danske provinser Skåne og Blekinge. Under den danske tid var byen administrativt centrum i Sølvesborgs len. Til byens beskyttelse blev der med Sølvesborg Slot opført en borg, hvis ruiner er bevaret. I middelalderen var det den største og vigtigste fæstning i det østlige Danmark. På grund af beliggenheden blev Sölvesborg en vigtig handelsby.

Byens ældste bygning er Sankt Nikolai Kirken nordvest for byens stortorv. Kirkens ældste dele er fra omkring år 1300. Ved kirken findes to runesten (bl.a. Stentoftenstenen) fra 500-700-tallet.

Sölvesborgs Museum, der er indrettet i et gammelt kornmagasin, har udstillinger om byens og Listerlandets historie. Ved siden af museet ligger Sölvesborgs Kunsthalle.

Historie 

Sølvesborgs historie går tilbage til middelalderen. Den gamle, danske by blev afstået sammen med resten af skånelandene ved Roskilde freden i 1658. Antagelig er byen vokset op beskyttet af det nu nedlagte slot. Dens ældste kendte privilegier blev udstedt 1445 af kong Kristofer, som påberåber sig de af hans forgængere stadfæstede. 1452 brændtes byen af svenskerne. 1654 ophævedes byprivilegierne, og borgerne pålagdes at blive edsvorne borgere i Kristianstad og måtte kun hente varer derfra. Sølvesborg blev således en køping under Kristianstad. Sølvesborg fik igen købstadsrettigheder i 1835, og 1855 fik det desuden "stapelret".

Galleri

Eksterne henvisninger 

 Nordisk Familjebok, Uggleupplagan (1919), bind 28, sp. 210-214; opslag: Sölvesborg
Laura Charlotte Tietgen

Laura Charlotte Tietgen, født Jørgensen (16. november 1835 på herregården Tiselholt på Sydøstfyn – 31. august 1917), var gift med C.F. Tietgen fra 1855 til dennes død i 1901. Hun var søster til Vilhelm Jørgensen.

I 1903 var hun med til at finansiere Gadevang Kirke ved Hillerød ved bl.a. at skænke en del af sin ejendom Strødam til opførelsen af kirken.

Ekstern kilde/henvisning 
 Geheimekonferentsraad Carl Frederik Tietgen  på forlaget Din Bog
 Fyn Historie 
 Det moderne gennembrud 

Danskere i 1800-tallet
Personer i Kraks Blå Bog (afdøde)
Line drive

Et line drive (også kaldet en liner) er i baseball betegnelsen for en bold, der flyver i en lang, lige linje, når batteren rammer den. Battere, der er i stand til ofte at slå hårde line drives, har normalt et højt batting average (se baseballstatistikker), da dette kræver styrke, præcision og koordination.

Lange line drives kan nemt resultere i doubles eller triples, men skal være usædvanlig godt ramt for at blive til en home run.

Se også
 Ground ball
 Fly ball

Baseball
Alistair MacLean

Alistair Stuart MacLean (28. april 1922 – 2. februar 1987) var en skotsk forfatter, som skrev krigs-, thriller- og eventyrromaner. De mest kendte er Navarones Kanoner og Ørneborgen, som er filmatiseret som mange af hans bøger. Hans debutroman H.M.S.Ulysses handlede om de farefulde konvojsejladser med krigsmateriel til Rusland under 2. verdenskrig.

Alistair MacLean skrev også bøger under pseudonymet Ian Stuart, bl.a. Ultimatum og Den Sorte Korsfarer.

Alistair MacLean, der døde i München, ligger begravet nær Richard Burton i Celigny, en forstad til Geneve i Schweiz.

Bibliografi 

Hertil kommer en del romaner skrevet sammen med andre forfattere samt diverse filmmanuskripter.

Filmatiserede romaner 
En række af MacLeans romaner er filmatiserede både før og efter hans død. Også en del af de romaner, som han skrev sammen med andre er filmatiserede.

Filmene er:
 The Secret Ways (Farlig flugt) 
 1961 (En filmatisering af Den onde grænse)
 The Guns of Navarone (Navarones kanoner)
 1961
 The Satan Bug (Alarm fra Center 3)
 1965 (En filmatisering af Ultimatum)
 Ice Station Zebra (S.O.S. Nordpolen)
 1968
 Where Eagles Dare (Ørneborgen)
 1968
 Puppet on a Chain (Dødens dukker)
 1970
 When Eight Bells Toll (Spillet er ude)
 1971
 Fear Is the Key (Frygten er mit våben)
 1972
 Caravan to Vaccares (Døden i Grotterne)
 1974
 Breakheart Pass (Fort Humbolt)
 1975
 Golden Rendezvous (Møde i rum sø)
 1977
 Force 10 from Navarone (Styrke 10 fra Navarone)
 1978
 Bear Island (Bjørneøen)
 1979
 The Hostage Tower (Gidseltårnet)
 1980 - TV-film
 River of Death
 1989 - ikke vist i Danmark, en filmatisering af Den glemte by
 Death Train (Dødens tog)
 1993 - TV-film
 The Way to Dusty Death (På vej mod døden)
 1995
 Night Watch (Mike Graham, hemmelig agent)
 1995

Eksterne henvisninger 
 Literary Encyclopedia (på engelsk)

Referencer 

Skønlitterære forfattere fra Skotland
Thrillerforfattere fra Storbritannien
Romanforfattere fra Skotland
Fly ball

En fly ball er i baseball betegnelsen for en bold, der flyver i en stor, blød bue, når batteren har ramt den. Langt de fleste home runs er fly balls, som er lange nok til at nå ud over banen. Imidlertid er kortere fly balls ofte nemme at gribe for forsvaret, da der er god tid til at nå hen til nedfaldsstedet.

En fly ball, der ikke når ud over infielden, kaldes et pop-up og er selvsagt ikke ønskværdig set fra batterens synspunkt.

En lav og blød fly ball, som lige netop ryger ud over infielden og lander, før nogen af forsvarsspillerne kan nå hen til den, kaldes en blooper eller en "Texas League'er".

Hvis man tager højde for luftmodstand og magnuskraften, er det optimalt, at boldens startbane danner en vinkel på 35 grader med vandret, hvis den blot skal flyve så langt som muligt.

Fysisk set beskriver en fly balls bane gennem luften et skråt kast.

Se også 
 Ground ball
 Line drive

Kilder 

Baseball
Ground ball

En ground ball (også kaldet en grounder) er i baseball betegnelsen for en bold, der hopper eller triller hen ad jorden, efter den er blevet ramt af batteren. Normalt ønsker batteren ikke, at dette skal ske, men i visse tilfælde kan det være en fordel, fx i forbindelse med et hit and run (se batter).

Hvis batteren har en medspiller på første base (eller første og anden; eller første, anden og tredje), vil en ground ball ofte resultere i et double play (se baseballpositioner) og er derfor særligt skadelig i sådan en situation.

Se også
 Fly ball
 Line drive

Baseball

en:Ground ball
Adenin

Adenin (C5H5N5) er en purin nukleobase, der findes i både DNA og RNA. I DNA's dobbelthelix danner adenin to hydrogenbindinger med pyrimidinen thymin, mens den i RNA kan baseparre med uracil i dobbeltstrengede områder.

Adenin er også den purin der indgår i det biologiske energimolekyle adenosintrifosfat, ATP. Endelig er basen også synonym med vitamin-B4.

Purinbaser
Presnja

Presnja, Пресня, er et distrikt i det centrale Moskva. Distriktet huser berømte steder som Moskva Zoo, Det Hvide Hus, De Syv Søstre-lejlighedsbygningen og Patriarsjie-dammene.

Se også
FC Presnya Moscow

Rusland
Navarones Kanoner

Navarones Kanoner kan henvise til flere artikler:

Navarones Kanoner (bog) – roman fra 1957 skrevet af Alistair MacLean.
Navarones Kanoner (film) – film fra 1961 som bygger på Alistair MacLeans roman.
Det Hvide Hus (flertydig)

Det Hvide Hus kan henvise til flere artikler.
 Det Hvide Hus – Bygning i Washington D.C.
 Det Hvide Hus (Rusland) – Bygning i Moskva
Institut for Konjunktur-Analyse

Institut for Konjunktur-Analyse, IFKA, er et privat, uafhængigt analyseinstitut der har specialiseret sig i analyser inden for politik, økonomi, efteruddannelse og medier. 

IFKA er medlem af ESOMAR, den internationale branche­forening for opinions- og markeds­analyse­institutter.

Historie 
Instituttet blev grundlagt i 1983 af cand. polit. Jørn Thulstrup. I 2005 blev han efterfulgt på posten som administrerende direktør af Charlotte Rassing. Charlotte Rassing forlod IFKA i juni 2008, hvor hun blev erstattet af cand. polit. Thomas Søby.

Samtidig – 1. juni 2008 – tiltådte cand.polit Anders Nørskov som arbejdende bestyrelsesformand.

Instituttet publicerer på kvartalsvis basis publikationerne Konjunktur – Kvartalsøkonomiske udsigter og Monitor. Instituttet har desuden tilknyttet et nyhedsbureau Lokalavisernes Nyhedsbureau og en udgivervirksomhed.

IFKA blev købt og drevet videre af Voxmeter.

Referencer

Eksterne henvisninger
 Institut for Konjunktur-Analyse 

Etableret i 1983
Analyseinstitutter i Danmark
Det Hvide Hus (Rusland)

Det Hvide Hus (, ) officiel Regeringsbygningen i Den Russiske Føderation (, ) er en bygning i på bredden af Moskvafloden på Krasnopresnenskaja bryggen i Presnensky rajon, Centrale administrative okrug i Moskva i Rusland, der huser den russiske regering.

Historie 

Bygningen er designet af arkitekterne Dmitrij Tjetjulin og Pavel Sjteller. Opførelsen indledtes i 1965 og bygningen stod færdig i 1979. Bygningen husede Kongressen for Russiske SFSR og Øverste Sovjet. Indtil den Russiske forfatningskrise den 4. oktober 1993 husede bygningen Ruslands øverste sovjet. Folkelige protester førte til belejring og artilleribombardement af bygningen, der brød i brand.

Det reformerede parlament, der efter krisen ændrede navn til zartidens "duma", blev valgt i 1994, og flyttede til bygningen, der tidligere husede Sovjetunionens ministerråd i Okhotnyj Rjad i Tverskoj rajon, Centrale administrative okrug i Moskva.

Det renoverede Hvide Hus huser nu den russiske regering.

Eksterne henvisninger 

 Det Hvide Hus set fra satellit, Google Maps

Bygninger, konstruktioner og anlæg i Moskva
Regeringsbygninger
Forhenværende parlamentsbygninger
El Dorado

El Dorado (spansk: "den forgyldte") var ifølge indianske legender konge af et land af samme navn. El Dorado lod sig hver dag blive dækket med guldstøv. Rygterne om El Dorado blev spredt af de spanske conquistadorer i det 16. århundrede. Landet El Dorado er desuden en utopi. I dag bruges navnet El Dorado mest som et metaforisk udtryk om steder, hvor man nemt kan tilegne sig velstand.

Se også 
 Atlantis

Inkariget
Mytologiske steder
Befrielsen af Moskva fra polsk invasion

Befrielsen af Moskva fra polsk invasion var en folkeopstand i 1612 under De urolige tider i Rusland (1598-1613). Folkeopstanden var en national samling omkring en russisk zar imod de invaderende hære fra Polen-Litauen og Sverige. 

Opstande i Rusland
Gilmore Girls

Gilmore Girls er en amerikansk tv-serie, der fortæller historien om Lorelai Gilmore og hendes datter Rory. Sammen gennemgår de en masse sjove oplevelser. Serien byder dog ikke kun på sjov og ballade, men også splid, kærlighed, dramatik og meget andet.

Skuespillere

Hoved cast 

* I sæson 1 episode 2 (The Lorelais' First Day at Chilton), Spiller Sean Gunn en figur der hedder "Mick", og arbejder for kabel-tv selskabet. Mick dukker ikke op igen da Sean Gunn i mellemtiden havde fået rollen som Kirk.

Tilbagevendende

Gilmore Girls på tv og dvd 

Der er 7 sæsoner af Gilmore Girls, De er alle er blevet vist på dansk tv. Kanal 4 genudsender alle 7 sæsoner og er i gang med 7. sæson. Alle 7 sæsoner er kommet på dvd, hvor hver sæson er udgivet i en box på 6 dvd'er. På hver box er der udover afsnit også bl.a. fraklip, high lights og interwiew med skuespillerne og producerne

Der findes dog også en boks med alle sæsoner samlet i én.

Musik 

Intro sangen fra Gilmore Girls er sunget af Carole King og Louise Goffin, og har titlen Where You Lead.

Eksterne henvisnger 
 
 Gilmore Girls, Warner Brothers' hjemmeside (engelsk)
Den Hvide By

Den Hvide By (russisk: Бе́лый Го́род; "Bely Gorod") er en bydel i Moskva, Rusland. Navnet stammer fra at bydelen var omgivet af en forsvarsmur bygget af hvide sten i slutningen af det 15. århundrede og nedrevet i slutningen af det 17. århundrede. Muren blev erstattet af flere boulevarder som tilsammen udgør Boulevardringen.

Moskva
Bydele
Fupærinde

Et fupærinde eller narreærinde er, når man sender (nye) folk ud for at hente en ikke-eksisterende genstand. Det bruges typisk i håndværkerfag, hvor man bliver sendt af sted efter knofedt, kørneprikker eller andre opfindsomme genstande. Formålet er oprindeligt at vise den nye, at vedkommende ikke skal regne med at vide alt, og at man er underlagt de "gamle rotter" på stedet. Muligvis har turene med fupærinder været en del af behøvlingen i tidligere tider.

På Institut for Jysk Sprog- og Kulturforskning fik man i 1959 oplyst mere end 90 forskellige ord for den slags ikke-eksisterende ting.

Ekstern henvisning 

Humor
Håndværksudtryk